4.  การประกอบธุรกิจของแต่ละสายผลิตภัณฑ์

    1.  ลักษณะของผลิตภัณฑ์หรือบริการหลัก

  ธุรกิจหลักของ บริษัท โนเบิล ดีเวลลอปเมนท์ จำกัด (มหาชน) และบริษัทย่อย
  คือธุรกิจพัฒนาอสังหาริมทรัพย์เพื่อขาย โดยพัฒนาเป็นโครงการเพื่ออยู่อาศัยทั้งรูปแบบ บ้านเดี่ยว
  และคอนโดมิเนียมทั้งแนวราบและตึกสูง โครงการของบริษัทฯ
  เน้นการออกแบบเพื่อการอยู่อาศัยที่แตกต่างให้เป็นทางเลือกแก่ลูกค้าที่ต้องการความเป็นเอกลักษณ์ส่วนตัวและต้องการบ้านที่ต่างจากแนวคิดเดิม
  ๆ โดยโครงการของบริษัทฯ จะมุ่งเน้นทำเลที่มีศักยภาพ ใกล้ย่านศูนย์กลางธุรกิจ
  และพร้อมด้วยสิ่งอำนวยความสะดวก ที่เพิ่มคุณค่าให้การอยู่อาศัย โครงการของบริษัทฯ
  ประกอบด้วยรูปแบบดังนี้

-   บ้านเดี่ยว โดยบริษัทฯ เสนอทางเลือกให้ลูกค้า 3 ทางเลือก คือ

  บ้านพร้อมอยู่ (Pre-Build)
  เพื่อให้ลูกค้าเกิดความเชื่อมั่นโดยจะได้เห็นและเลือกบ้านที่ตรงกับความต้องการของตนก่อนตัดสินใจซื้อ
  และยังตอบสนองความต้องการของลูกค้าที่ต้องการอยู่อาศัยในทันทีที่ตัดสินใจซื้อบ้าน บริษัทฯ
  จึงเสนอบ้านสร้างเสร็จพร้อมเข้าอยู่อาศัย เพื่อเป็นทางเลือกให้แก่ลูกค้า
  ทั้งนี้บ้านพร้อมอยู่ที่บริษัทฯ
  นำเสนอยังคงรูปแบบที่แตกต่างและแสดงถึงความเป็นเอกลักษณ์ของผู้อยู่อาศัยด้วย
  อนึ่งเพื่อควบคุมต้นทุนและระยะเวลาก่อสร้างโครงการของบริษัทฯ
  ในปัจจุบันจะเป็นโครงการบ้านพร้อมอยู่ และ บ้านพร้อมอยู่รวมตกแต่งภายในเท่านั้น

  บ้านพร้อมอยู่รวมตกแต่งภายใน (Noble Instant) เป็นการพัฒนาขึ้นไปอีกขั้นจากบ้านพร้อมอยู่
  โดยการรวมการตกแต่งภายในที่เติมเต็มชีวิตให้ลูกค้ายิ่งขึ้น
  กลยุทธ์การขายในรูปแบบนี้นอกจากลูกค้าจะได้เลือกบ้านแบบที่ต้องการแล้ว
  ยังได้สัมผัสถึงบรรยากาศของบ้านที่แท้จริงด้วยการตกแต่งภายในอย่างสมบูรณ์ตามสไตล์ของ
  Noble ที่ถูกออกแบบและตกแต่งโดยคำนึงถึงความมีเอกลักษณ์ ความสวยงามอย่างมีดีไซน์
  ประโยชน์ใช้สอย และสอดคล้องกับแบบบ้านที่เลือก ภายใต้แนวคิดของ Noble Instant
  ลูกค้าไม่ต้องกังวลและเสียเวลากับการตกแต่งภายในอีกต่อไป
  สิ่งเดียวที่ยังอาจจะเป็นภาระของลูกค้า คือ “เหลือแค่คิด จะใช้ชีวิตอย่างไร” บริษัทฯ เสนอ
  Noble Instant เพื่อเป็นทางเลือกให้แก่ลูกค้าในทุกโครงการบ้านเดี่ยวของบริษัทฯ

  บ้านสั่งสร้าง (Build-to-Order)
  สำหรับลูกค้าโครงการบ้านเดี่ยวที่ต้องการรูปแบบตกแต่งภายในและการใช้สอยตามแบบฉบับของตนเอง
  โดยหลังจากลูกค้ารับโอนที่ดินที่เลือกซื้อในโครงการของบริษัทฯ แล้ว บริษัทฯ
  จะสร้างบ้านให้แก่ลูกค้า
  ซึ่งลูกค้าสามารถเลือกที่จะเปลี่ยนแปลงหรือเพิ่มเติมในส่วนของวัสดุหรืออุปกรณ์ตกแต่งบ้านได้ตามความต้องการของตนเอง

-   อาคารชุดพักอาศัย (Condominium) บริษัทฯ
    จะเลือกทำเลกลางเมืองที่มีศักยภาพสูงเพื่อพัฒนาโครงการคอนโดมิเนียม
    โดยพัฒนาทั้งอาคารสูงตั้งแต่ขนาด 8 ชั้นขึ้นไป โดยตั้งแต่ปี 2546 บริษัทฯ
    ได้เปิดโครงการคอนโดมิเนียมรวม 15 โครงการใน 10 ทำเลเยี่ยมกลางกรุง ได้แก่
    โครงการโนเบิล ออรา คอนโด ซอยทองหล่อ, โครงการโนเบิล ซีโรไนน์ ซอยร่วมฤดี,
    โครงการโนเบิล ไลท์ ซอยอารีย์ 1 สถานีรถไฟฟ้าอารีย์, โครงการโนเบิล แอมเบียนส์
    สารสิน, โครงการโนเบิล รีมิกซ์ สุขุมวิท 36, โครงการโนเบิล โซโล ซอยทองหล่อ,
    โครงการโนเบิล รีเฟลกซ์ ซอยอารีย์, โครงการโนเบิลรีวิล ซอยเอกมัย, โครงการ โนเบิล
    รีฟอร์ม ซอย อารีย์, โครงการโนเบิลรีไฟน์ สุขุมวิท 26, โครงการโนเบิล รีดี ซอยอารีย์,
    โครงการโนเบิล รีเวนต์ ถนนศรีอยุธยา,โครงการโนเบิล รีมิกซ์ 2 สุขุมวิท 36,
    โครงการโนเบิลเพลินจิต ถนนเพลินจิต และโครงการโนเบิล ยูไนท์ ถนนสุรศักดิ์

-   ทาวน์เฮ้าส์และอาคารพาณิชย์ ด้วยตระหนักถึงความต้องการของลูกค้าในทุกกลุ่ม บริษัทฯ
    จึงขยายฐานทางการตลาดให้ครอบคลุมทุกกลุ่มลูกค้า
    จึงพัฒนาโครงการทาวน์เฮ้าส์และอาคารพาณิชย์โดยโครงการแรกใช้แนวคิดบ้านหลังแรก
    (First Home) ในทำเลใกล้ศูนย์กลางธุรกิจแต่ราคาชานเมือง ด้วยราคาเริ่มต้นเพียง
    890,000 บาท และในปี 2552 บริษัทฯ ได้พัฒนาโครงการทาวน์เฮ้าส์ใจกลางเมือง โนเบิล
    คิวบ์ ตั้งอยู่บนถนนพัฒนาการ ด้วยราคาเริ่มต้น 4.5 ล้านบาท

-   ที่ดินจัดสรร โครงการที่ดินจัดสรรโครงการแรกที่บริษัทฯ ได้พัฒนาคือโครงการสาทร-ท่าพระ
    เป็นการจัดสรรพื้นที่ในโครงการแบ่งขาย เนื้อที่ดินมีขนาดตั้งแต่ 78-168 ตารางวา
    สำหรับคนเมืองที่ต้องการความสงบภายใต้สังคมเล็ก ๆ
    โครงการจัดให้มีสาธารณูปโภคส่วนกลางพร้อมรองรับให้ลูกค้าที่อยากมีบ้านด้วยการออกแบบของตนเอง
    โดยลูกค้าสามารถใส่ความคิดและสรรสร้างบ้านให้ถูกใจตัวเองและครอบครัวได้อย่างเต็มที่
    และในปี 2551 บริษัทฯ ได้พัฒนาโครงการโนเบิล เรสซิเดนส์ ตั้งอยู่บนถนนพัฒนาการ
    ทำเลใจกลางเมืองด้วยเนื้อที่ดินขนาดตั้งแต่ 99 ตารางวาขึ้นไป

รายละเอียดโครงการเพื่อขายที่ดำเนินการอยู่ในปัจจุบัน ณ 31 ธันวาคม 2554

[TABLE]

(1)ร้อยละของจำนวนยูนิต (2)ร้อยละของความคืบหน้าการขาย (3)จากจำนวน 327
ยูนิตที่เปิดขาย (4)ใช้รวมกับที่ดินของโครงการโนเบิล รีมิกซ์

รายละเอียดโครงการเพื่อขายในอดีต

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ์ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+------------+----------------+----------+-----+-----+-----+-------+
| 1.  โนเบิล  | -              |   บ      |     |     |     |       |
|     พาร์ค   | อาคาร          | มจ.โนเบิล |  1, |  1, |  1, |  2535 |
|            | ชุดพักอาศัยเชิงราบ |   ดีเว    | 080 | 352 | 130 | -2537 |
|   154-3-43 | (Condo House)  | ลลอปเมนท์ |     |     |     |       |
|            |                |          |     |     |     |       |
|            | - บ้านเดี่ยว      |   บจ.    | 174 | 553 | 458 |       |
|            |                |          |     |     |     |       |
|            |                |  บางพลีวิว |     |     |     |       |
+------------+----------------+----------+-----+-----+-----+-------+
| 2.  โนเบิล  | -              |   บ      |     |     |     |       |
|     โฮม    | บ              | มจ.โนเบิล | 169 | 668 | 466 |  2536 |
|            | ้านเดี่ยวหลังคาโค้ง |   ดีเว    |     |     |     | -2537 |
|   55-0-00  |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 3.  โนเบิล  | -              |   บจ.    | 45  | 167 | 150 | 2537  |
|     นีโอ-ซิตี้ | บ้านเดี่ยวเชิงขยาย |   วิภาวิว  |     |     |     | -2541 |
|            |                |          | 222 | 362 | 430 |       |
|   31-0-07  | -              |          |     |     |     |       |
|            | อาคารชุดพักอาศัย  |          |     |     |     |       |
|            | (              |          |     |     |     |       |
|            | Groundominium) |          |     |     |     |       |
+------------+----------------+----------+-----+-----+-----+-------+
| 4.  เดอะ   | - บ้านเดี่ยว      |   บจ.ค   | 22  | 272 | 249 | 2537  |
|     โนเบิล  |                | อนติเนนตัล |     |     |     | -2541 |
|            |                |   ซิตี้     |     |     |     |       |
|   6-2-73   |                |          |     |     |     |       |
+------------+----------------+----------+-----+-----+-----+-------+
| 5.  โนเบิล  | -              |   บจ.    | 304 | 782 | 657 | 2537  |
|     เฮ้าส์   | อาคารชุดพักอาศัย, |   เวิร์ล   |     |     |     | -2542 |
|     พญาไท  | พื้นที่เพื่อการพาณิชย์ | ไทม์โฮลดิ้ง |     |     |     |       |
|            |                |          |     |     |     |       |
|   2-0-27   | และพื้นที่สำนักงาน  |          |     |     |     |       |
+------------+----------------+----------+-----+-----+-----+-------+
| 6.  โนเบิล  | -              |   บ      | 137 | 174 | 243 | 2539  |
|     ช้อยส์   | บ้านเดี่ยวและที่ดิน  | มจ.โนเบิล |     |     |     | -2541 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   38-0-28  |                |          |     |     |     |       |
+------------+----------------+----------+-----+-----+-----+-------+
| 7.  โนเบิล  | -              |   บจ.    | 199 | 389 | 268 | 2539  |
|     ช้อยส์   | บ้านเดี่ยวและที่ดิน  |   วิภาวิว  |     |     |     | -2542 |
|     วิภาวดี  |                |          |     |     |     |       |
|            |                |          |     |     |     |       |
|   32-2-39  |                |          |     |     |     |       |
+------------+----------------+----------+-----+-----+-----+-------+
| 8.  โนเบิล  | -              |   บ      | 23  | 158 | 170 | 2538  |
|     เฮ้าส์   | อาคารชุดพักอาศัย  | มจ.โนเบิล |     |     |     | -2544 |
|     ร่วมฤดี  |                |   ดีเว    |     |     |     |       |
|            |                | ลลอปเมนท์ |     |     |     |       |
|   0-2-34   |                |          |     |     |     |       |
+------------+----------------+----------+-----+-----+-----+-------+
| 9.  โนเบิล  | -              |   บ      | 127 | 698 | 416 | 2544  |
|     ทารา   | บ้านเดี่ยวและที่ดิน  | มจ.โนเบิล |     |     |     | -2546 |
|     เอ     |                |   ดีเว    |     |     |     |       |
| กมัย-พระราม | -              | ลลอปเมนท์ |     |     |     |       |
|     9      |                |          |     |     |     |       |
|            |                |   บจ.    |     |     |     |       |
|    30-0-31 |                |   บ      |     |     |     |       |
|            |                | ้านสุขสบาย |     |     |     |       |
+------------+----------------+----------+-----+-----+-----+-------+

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ์ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+============+================+==========+=====+=====+=====+=======+
| 10. โนเบิล  | -              |   บ      | 125 | 673 | 513 | 2544  |
|     วานา   | บ้านเดี่ยวและที่ดิน  | มจ.โนเบิล |     |     |     | -2546 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   42-0-90  |                |          |     |     |     |       |
+------------+----------------+----------+-----+-----+-----+-------+
| 11. โนเบิล  | - ที่ดินจัดสรร     |   บ      | 15  | 111 | 86  | 2546  |
|            |                | มจ.โนเบิล |     |     |     | -2546 |
| สาทร-ท่าพระ |                |   ดีเว    |     |     |     |       |
|            |                | ลลอปเมนท์ |     |     |     |       |
|   3-2-97   |                |          |     |     |     |       |
+------------+----------------+----------+-----+-----+-----+-------+
| 1          | -              |   บ      | 363 | 425 | 243 | 2545  |
| 2. เฟิสท์โฮม | ทาวน์เฮ้า        | มจ.โนเบิล |     |     |     | -2546 |
|            | ส์และอาคารพาณิชย์ |   ดีเว    |     |     |     |       |
|   18-0-45  |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 13. โนเบิล  | - บ้านเดี่ยว      |   บ      | 98  |     | 622 | 2545  |
|            |                | มจ.โนเบิล |     | 844 |     | -2547 |
|    อนาวานา |                |   ดีเว    |     |     |     |       |
|     ปิ่นเกล้า |                | ลลอปเมนท์ |     |     |     |       |
|            |                |          |     |     |     |       |
|   42-1-67  |                |          |     |     |     |       |
+------------+----------------+----------+-----+-----+-----+-------+
| 14. โนเบิล  | - บ้านเดี่ยว      |   บ      | 166 | 1,  | 637 | 2544  |
|     วานา   |                | มจ.โนเบิล |     | 071 |     | -2548 |
|     วัชรพล  |                |   ดีเว    |     |     |     |       |
|            |                | ลลอปเมนท์ |     |     |     |       |
|   52-2-04  |                |          |     |     |     |       |
+------------+----------------+----------+-----+-----+-----+-------+
| 15. โนเบิล  | -              |   บ      | 223 | 1,  | 812 | 2546  |
|     ออรา   | อาคารชุดพักอาศัย  | มจ.โนเบิล |     | 498 |     | -2548 |
|     คอนโด  |                |   ดีเว    |     |     |     |       |
|            |                | ลลอปเมนท์ |     |     |     |       |
|   3-0-97   |                |          |     |     |     |       |
+------------+----------------+----------+-----+-----+-----+-------+
| 16. โนเบิล  | -              |   บ      | 220 | 718 | 403 | 2547  |
|     ไลท์    | อาคารชุดพักอาศัย  | มจ.โนเบิล |     |     |     | -2549 |
|            |                |   ดีเว    |     |     |     |       |
|   1-1-61   |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 17. โนเบิล  | - บ้านเดี่ยว      |   บ      | 102 | 973 | 635 | 2545  |
|     ทารา   |                | มจ.โนเบิล |     |     |     | -2547 |
|            |                |   ดีเว    |     |     |     |       |
|  งามวงศ์วาน |                | ลลอปเมนท์ |     |     |     |       |
|            |                |          |     |     |     |       |
|   35-1-18  |                |          |     |     |     |       |
+------------+----------------+----------+-----+-----+-----+-------+
| 18. โนเบิล  | - บ้านเดี่ยว      |   บจ.    | 86  | 785 | 609 | 2547  |
|     ทารา   |                |   บ      |     |     |     | -2549 |
|            |                | ้านสุขสบาย |     |     |     |       |
|  งามวงศ์วาน |                |          |     |     |     |       |
|     2      |                |          |     |     |     |       |
|            |                |          |     |     |     |       |
|   32-0-23  |                |          |     |     |     |       |
+------------+----------------+----------+-----+-----+-----+-------+
| 19. โนเบิล  | -              | บ        | 79  | 394 | 244 | 2549  |
|            | อาคารชุดพักอาศัย  | มจ.โนเบิล |     |     |     | -2550 |
|   แอมเบียนส์ |                | ดีเว      |     |     |     |       |
|     สารสิน  |                | ลลอปเมนท์ |     |     |     |       |
|            |                |          |     |     |     |       |
|   1-0-05   |                |          |     |     |     |       |
+------------+----------------+----------+-----+-----+-----+-------+
| 20. โนเบิล  | - บ้านเดี่ยว      |   บ      |     |     |     |       |
|     จีโอ    |                | มจ.โนเบิล | 383 |  2, |  1, |  2545 |
|     วัชรพล  |                |   ดีเว    |     | 006 | 150 | -2550 |
|            |                | ลลอปเมนท์ |     |     |     |       |
|   72-1-26  |                |          |     |     |     |       |
+------------+----------------+----------+-----+-----+-----+-------+
| 21. โนเบิล  | -              | บ        | 39  | 299 | 193 | 2547  |
|     ซีโรไนน์ | อาคารชุดพักอาศัย  | มจ.โนเบิล |     |     |     | -2548 |
|            |                | ดีเว      |     |     |     |       |
|   0-3-05   |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 22. โนเบิล  | - บ้านเดี่ยว      |   บ      |     |     |     |       |
|     ทารา   |                | มจ.โนเบิล |  60 | 938 | 569 |  2546 |
|            |                |   ดีเว    |     |     |     | -2548 |
|    พัฒนาการ |                | ลลอปเมนท์ |     |     |     |       |
|            |                |          |     |     |     |       |
|   31-1-91  |                |          |     |     |     |       |
+------------+----------------+----------+-----+-----+-----+-------+
| 23. โนเบิล  | -              |   บจ.ค   |     |     |     |       |
|     รีมิกซ์   | อาคารชุดพักอาศัย  | อนติเนนตัล | 504 |  2, |  1, |  2549 |
|            |                |   ซิตี้     |     | 421 | 432 | -2553 |
|   5-0-02   |                |          |     |     |     |       |
+------------+----------------+----------+-----+-----+-----+-------+
| 24. โนเบิล  | -              | บ        |     |     |     |       |
|     รีเฟลกซ์ | อาคารชุดพักอาศัย  | มจ.โนเบิล | 205 | 886 | 585 |  2551 |
|            |                | ดีเว      |     |     |     | -2553 |
|   1-2-40   |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 25. โนเบิล  | -              |   บ      |     |     |     |       |
|     โซโล   | อาคารชุดพักอาศัย  | มจ.โนเบิล | 408 |  1, |  1, |  2549 |
|            |                |   ดีเว    |     | 738 | 163 | -2552 |
|   3-1-55   |                | ลลอปเมนท์ |     |     |     |       |
+------------+----------------+----------+-----+-----+-----+-------+

หมายเหตุ - โครงการในอดีตคือโครงการที่มีการขายและโอนกรรมสิทธิ์เกินกว่าร้อยละ 90
ของมูลค่าโครงการ

- ไม่รวมที่ดินพร้อมสิ่งปลูกสร้างจำนวน 83 ยูนิต มูลค่า 151 ล้านบาท ที่บริษัทฯ
ขายหมดแล้วและเป็นการขายตามสภาพโดยไม่มีการพัฒนา

- โครงการโนเบิล รีมิกซ์ ใช้ที่ดินรวมกับโครงการโนเบิล รีมิกซ์ 2

รายละเอียดโครงการอสังหาริมทรัพย์เพื่อขายที่ดำเนินการอยู่ในปัจจุบัน

1)  โครงการโนเบิล จีโอ พระราม 5

  โนเบิล จีโอ บ้านที่ถูกออกแบบโดยลดทอนสิ่งที่ไม่จำเป็นเพื่อเพิ่มเนื้อที่ใช้สอย บนแนวคิด
  Planning & Function สามารถจัดวางเฟอร์นิเจอร์ได้อย่างอิสระ
  และด้วยหลักการออกแบบภายในบ้านแบบ Box shape ทำให้ได้พื้นที่โล่งที่สุด
  ตัดผนังกั้นระหว่างห้องที่ใช้ร่วมกันออก จึงได้ห้องนั่งเล่น และห้องนอนที่กว้างเพิ่มขึ้น
  สำหรับภายนอกบ้าน ด้วยแปลนบ้านถูกออกแบบล้อมรอบด้วยธรรมชาติ
  ให้ทุกทิศทางมีมุมเปิดเพื่อให้ผู้อยู่อาศัยได้ชื่นชมกับบรรยากาศของสวนสวยภายนอกบ้าน
  ไม่ว่าจะอยู่มุมไหนแม้ยามนั่งทำงานหรือพักผ่อนภายในบ้าน ไม่เว้นแม้แต่ในห้องน้ำ
  ก็สามารถมองเห็นสวนได้เช่นกัน

  ที่ดิน โฉนดรวม 42-1-44 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนนครอินทร์-กาญจนาภิเษก ตำบลบางขุนกอง

  อำเภอบางกรวย จังหวัดนนทบุรี

  ลักษณะโครงการ บ้านเดี่ยวและที่ดิน 141 ยูนิต พื้นที่ใช้สอยตั้งแต่ 175-441

  ตารางเมตรบนเนื้อที่ 55 ตารางวาขึ้นไป

  มูลค่าโครงการที่ขาย 941 ล้านบาท

  ราคาขาย ราคาเฉลี่ยยูนิตละ 6.5 ล้านบาท

  เริ่มเปิดขายอย่างเป็นทางการ กุมภาพันธ์ 2547

2)  โครงการโนเบิล รีวีล

  คอนโดมิเนียมสูง 27 ชั้นเหมาะสำหรับการใช้ชีวิตในใจกลางเมือง ด้วย Concept
  “ช่วยลดภาวะโลกร้อน ใช้รถให้น้อยลง” ด้วยทำเลที่ตั้งในซอยเอกมัยใกล้สุขุมวิทและทองหล่อ
  ห่างจากสถานีรถไฟฟ้าเอกมัยเพียง 200 เมตร มีขนาดตั้งแต่ 1 ห้องนอนและ 2 ห้องนอน

  ที่ดิน โฉนดรวม 2-0-31 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยเอกมัย แขวงคลองตันเหนือ เขตวัฒนา กรุงเทพฯ

  ลักษณะโครงการ อาคารชุดพักอาศัย 273 ยูนิต

  พื้นที่ใช้สอย ตั้งแต่ 32–118 ตารางเมตร

  มูลค่าโครงการที่ขาย 1,380 ล้านบาท

  ราคาขาย ราคาเฉลี่ยยูนิตละ 5.1 ล้านบาท

  เริ่มเปิดขายอย่างเป็นทางการ มีนาคม 2551

3)  โครงการโนเบิล เรสซิเดนส์

  โครงการที่ดินเปล่า 70 แปลงริมถนนพัฒนาการ พื้นที่สวยที่สุดแห่งหนึ่งใจกลางกรุงเทพมหานคร
  เพื่อให้ลูกค้าสามารถสร้างทุกสิ่งได้ด้วยตนเองด้วยเนื้อที่ดินเริ่มต้น 99 ตารางวา
  ระบบไฟฟ้าใต้ดินทั้งโครงการ พร้อมคลับเฮ้าส์ขนาดใหญ่

  ที่ดิน โฉนดรวม 38-2-61 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพัฒนาการ แขวงสวนหลวง เขตสวนหลวง กรุงเทพฯ

  ลักษณะโครงการ ที่ดินเปล่าบนเนื้อที่ตั้งแต่ 99 ตารางวาขึ้นไป

  มูลค่าโครงการที่ขาย 1,105 ล้านบาท

  ราคาขาย ตารางวาละ 95,000-125,000 บาท

  เริ่มเปิดขายอย่างเป็นทางการ สิงหาคม 2551

4)  โครงการโนเบิล คิวบ์

  โครงการทาวน์เฮ้าส์ใจกลางเมืองอีกหนึ่งโครงการที่เพิ่มพื้นที่ส่วนตัวให้กว้างขึ้นด้วยการดีไซน์ที่ขยายมุมมองสายตาด้วยกระจกกว้าง
  แยกแบ่งพื้นที่ใช้สอยเป็นสัดส่วนตาม Life Style โดยไม่ยึดติดปิดกั้นแค่ห้องสี่เหลี่ยม
  โครงการตั้งอยู่ใจกลางเส้นทางธุรกิจเพียง 3 กม.
  จากซอยทองหล่อติดถนนใหญ่ระหว่างพัฒนาการซอย 24-26 และเพียง 2 นาทีจาก Airport
  Link Sky Train สถานีรามคำแหง ด้วยราคาเริ่มต้นเพียง 4.5 ล้าน บาท

  ที่ดิน โฉนดรวม 46-2-91 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพัฒนาการ แขวงสวนหลวง เขตสวนหลวง กรุงเทพฯ

  ลักษณะโครงการ ทาวน์เฮ้าส์ 389 ยูนิต พื้นที่ใช้สอย ตั้งแต่ 141-381 ตารางเมตร
  บนเนื้อที่ตั้งแต่ 18 ตารางวาขึ้นไป

  มูลค่าโครงการที่ขาย 2,444 ล้านบาท

  ราคาขาย ราคาเฉลี่ยยูนิตละ 6.3 ล้านบาท

  เริ่มเปิดขายอย่างเป็นทางการ มีนาคม 2552

5)  โครงการโนเบิล รีฟอร์ม

  คอนโดมิเนียมตั้งอยู่ปากซอยอารีย์ติดถนนพหลโยธิน ย่านธุรกิจใจกลางกรุงเทพมหานคร
  ติดสถานีรถไฟฟ้าด้วยระยะทางเพียง 30 เมตร อาคารสูง 22 ชั้น
  ด้วยเอกลักษณ์เฉพาะตัวของแบบอาคารซึ่งออกแบบด้วยสถาปัตยกรรมที่มุ่งเน้นประโยชน์สูงสุด
  สอดคล้องต่อความยืดหยุ่นในการใช้ชีวิต พร้อมห้องออกกำลังกายและสระว่ายน้ำ มีขนาดตั้งแต่ 1
  ห้องนอนและ 2 ห้องนอน

  ที่ดิน โฉนดรวม 1-1-82 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพหลโยธิน แขวงสามเสนใน เขตพญาไท กรุงเทพฯ

  ลักษณะโครงการ อาคารชุดพักอาศัยและพื้นที่เพื่อการพาณิชย์ 194 ยูนิต

  พื้นที่ใช้สอย ตั้งแต่ 32–107 ตารางเมตร

  มูลค่าโครงการที่ขาย 1,050 ล้านบาท

  ราคาขาย ราคาเฉลี่ยยูนิตละ 5.4 ล้านบาท

  เริ่มเปิดขายอย่างเป็นทางการ มีนาคม 2552

6)  โครงการโนเบิล รีไฟน์

  อีกหนึ่งโครงการคอนโดมิเนียมตั้งอยู่ต้นซอยสุขุมวิท 26 เพียง 180
  เมตรจากสถานีรถไฟฟ้าพร้อมพงษ์ ด้วยความสูง 25 ชั้น
  ตำแหน่งอาคารลึกเข้ามาจากทางเข้าเพื่อความสงบและเป็นส่วนตัว
  พร้อมต้นไม้ตลอดแนวความยาวของทางเข้า ให้อารมณ์คอนโดมิเนียมใจกลางสุขุมวิทที่โล่งสบาย
  และเพื่อให้เข้ากับธรรมชาติอาคารได้ออกแบบเป็นสีเอิร์ธโทนรูปตัว L เพื่อการแบ่งปันทัศนียภาพ
  โดยมีขนาดตั้งแต่ 1 ห้องนอนและ 2 ห้องนอน

  ที่ดิน โฉนดรวม 1-2-88 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยสุขุมวิท 26 แขวงคลองตัน เขตคลองเตย กรุงเทพฯ

  ลักษณะโครงการ อาคารชุดพักอาศัย 243 ยูนิต

  พื้นที่ใช้สอย ตั้งแต่ 32–71 ตารางเมตร

  มูลค่าโครงการที่ขาย 1,299 ล้านบาท

  ราคาขาย ราคาเฉลี่ยยูนิตละ 5.3 ล้านบาท

  เริ่มเปิดขายอย่างเป็นทางการ กันยายน 2552

7)  โครงการโนเบิล รีดี

  โครงการคอนโดมิเนียมตั้งอยู่ในซอยอารีย์ 1 ย่านธุรกิจใจกลางกรุงเทพมหานคร
  ใกล้สถานีรถไฟฟ้าเพื่อรองรับการเดินทางไปยังย่านธุรกิจที่สำคัญพร้อมสิ่งอำนวยความสะดวกและสาธารณูปโภคครบครัน
  ด้วยความสูงของอาคาร 23 ชั้นพร้อมห้องออกกำลังกายและสระว่ายน้ำ มีขนาดตั้งแต่ 1
  ห้องนอนและ 2 ห้องนอน

  ที่ดิน โฉนดรวม 1-3-48 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยอารีย์ 1 ถนนพหลโยธิน แขวงสามเสนใน เขตพญาไท กรุงเทพฯ

  ลักษณะโครงการ อาคารชุดพักอาศัย 272 ยูนิต

  พื้นที่ใช้สอย ตั้งแต่ 32–112 ตารางเมตร

  มูลค่าโครงการที่ขาย 1,469 ล้านบาท

  ราคาขาย ราคาเฉลี่ยยูนิตละ 5.4 ล้านบาท

  เริ่มเปิดขายอย่างเป็นทางการ มีนาคม 2553

8)  โครงการโนเบิล รีเวนต์

  โครงการคอนโดมิเนียมตั้งอยู่บนถนนศรีอยุธยา ใกล้ทั้งสถานีรถไฟฟ้าพญาไท
  และสถานีแอร์พอร์ตลิงค์ ตั้งอยู่ใจกลางกรุงเทพมหานครใกล้สถานศึกษาและย่านธุรกิจชั้นนำ
  พร้อมสิ่งอำนวยความสะดวกและสาธารณูปโภคครบครัน ด้วยความสูงของอาคาร 30
  ชั้นพร้อมห้องออกกำลังกายและสระว่ายน้ำ มีขนาดตั้งแต่ 1 ห้องนอนและ 2 ห้องนอน

  ที่ดิน โฉนดรวม 1-2-67 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนศรีอยุธยา แขวงถนนพญาไท เขตราชเทวี กรุงเทพฯ

  ลักษณะโครงการ อาคารชุดพักอาศัย 261 ยูนิต

  พื้นที่ใช้สอย ตั้งแต่ 33–67 ตารางเมตร

  มูลค่าโครงการที่ขาย 1,405 ล้านบาท

  ราคาขาย ราคาเฉลี่ยยูนิตละ 5.4 ล้านบาท

  เริ่มเปิดขายอย่างเป็นทางการ กรกฏาคม 2553

9)  โครงการโนเบิล รีมิกซ์ 2

  โครงการคอนโดมิเนียมสูง 11 ชั้น ด้วยแนวคิด เท้าไม่ติดพื้น ที่โนเบิล รีมิกซ์ 2
  ต้นทางใช้ชีวิตที่ทองหล่อ โดยโครงการตั้งอยู่ปากซอยสุขุมวิท 36 ติดกับสถานีรถไฟฟ้าทองหล่อ
  สะดวกต่อการเดินทางด้วยทางเดินที่เชื่อมต่อกับสถานีรถไฟฟ้าทองหล่อ
  ตัวอาคารเน้นความโปร่งโล่งสบายด้วยบานกระจกลามิเนตแบบนิรภัย 2 ชั้น บานกว้างสูงถึง 3
  เมตร ครบครันด้วยสิ่งอำนวยความสะดวก เหมาะต่อการใช้ชีวิตในแบบ Modern Style
  มีขนาดตั้งแต่ 1 ห้องนอนถึง 3 ห้องนอน

  ที่ดิน โฉนดรวม 5-0-02 ไร่

  กรรมสิทธิ์ บริษัท คอนติเนนตัลซิตี้ จำกัด

  ที่ตั้ง ถนนสุขุมวิท 36 แขวงคลองตัน เขตคลองเตย กรุงเทพฯ

  ลักษณะโครงการ อาคารชุดพักอาศัย 149 ยูนิต

  พื้นที่ใช้สอย ตั้งแต่ 37–117 ตารางเมตร

  มูลค่าโครงการที่ขาย 1,141 ล้านบาท

  ราคาขาย ราคาเฉลี่ยยูนิตละ 7.7 ล้านบาท

  เริ่มเปิดขายอย่างเป็นทางการ ตุลาคม 2553

10) โครงการโนเบิล เพลินจิต

  โครงการคอนโดมิเนียม 3 อาคารความสูง 51 ชั้น, 45 ชั้น และ 14 ชั้น
  ท่ามกลางสวนสวยขนาด 4 ไร่ด้วยแนวคิด Vertical Garden City
  นครแห่งใหม่ใจกลางกรุงเทพฯ ใกล้ศูนย์การค้าและโรงแรมระดับสูง
  รวมทั้งการคมนาคมที่สะดวกด้วยทางเดินที่เชื่อมต่อกับสถานีรถไฟฟ้าเพลินจิต พร้อม Private
  Lift ที่ให้บริการส่วนตัวถึงห้องพัก เหมาะต่อการใช้ชีวิตใจกลางเมือง มีขนาดตั้งแต่ 1
  ห้องนอนถึง 3 ห้องนอน และห้องเพนท์เฮ้าส์

  ที่ดิน โฉนดรวม 9-0-92 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนเพลินจิต แขวงลุมพินี เขตปทุมวัน กรุงเทพฯ

  ลักษณะโครงการ อาคารชุดพักอาศัย 1,443 ยูนิต

  พื้นที่ใช้สอย ตั้งแต่ 40–199 ตารางเมตร

  มูลค่าโครงการที่ขาย 14,830 ล้านบาท

  ราคาขาย ราคาเฉลี่ยยูนิตละ 10.3 ล้านบาท

  เริ่มเปิดขายอย่างเป็นทางการ มิถุนายน 2554

11) โครงการโนเบิล ยูไนท์

  โครงการคอนโดมิเนียมสูง 31 ชั้น ด้วยแนวคิดคอนโดแนวใหม่ใกล้โรงเรียนติดรถไฟฟ้า
  ด้วยทำเลที่ตั้งบนถนนสุรศักดิ์ ใกล้สถานศึกษาชั้นนำ ห่างจากสถานีรถไฟฟ้าสุรศักดิ์เพียง 160
  เมตร พร้อมใช้เวลาที่เหลืออย่างเหนือชั้นกับสระว่ายน้ำและห้องออกกำลังกายลอยฟ้า
  โครงการมีขนาดตั้งแต่ 1 ห้องนอนถึง 2 ห้องนอน

  ที่ดิน โฉนดรวม 1-2-08 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนจรูญเวียง แขวงสีลม เขตบางรัก กรุงเทพมหานคร

  ลักษณะโครงการ อาคารชุดพักอาศัย 255 ยูนิต

  พื้นที่ใช้สอย ตั้งแต่ 38–87 ตารางเมตร

  มูลค่าโครงการที่ขาย 1,541 ล้านบาท

  ราคาขาย ราคาเฉลี่ยยูนิตละ 6.0 ล้านบาท

  เริ่มเปิดขายอย่างเป็นทางการ กันยายน 2554

1.  การตลาดและภาวะการแข่งขัน

    1.  นโยบายการตลาดและกลยุทธ์ในการแข่งขัน

-   กลยุทธ์ในการแข่งขัน

  บริษัทฯ มีเป้าหมายขององค์กร (Corporate Mission)
  ที่กำหนดไว้เพื่อเป็นแนวทางในการดำเนินงาน โดย บริษัทฯจะเป็นผู้บุกเบิกและเป็นผู้นำ
  ในการออกแบบ และ สร้างสรรค์โครงการ และการบริการของบริษัท ซึ่งเป็นนวัตกรรม
  (Product Innovation Leader) ในการเสนอที่อยู่อาศัยที่มีคุณค่า และคุณภาพสูง
  และสร้างเอกลักษณ์เฉพาะตัวให้กับผู้อยู่อาศัย

  เพื่อให้บริษัทฯ ได้บรรลุถึงเป้าหมายองค์กรที่ได้กำหนดไว้ บริษัทฯ
  จึงกำหนดแนวนโยบายด้านกลยุทธ์ (Corporate Strategy) ออกเป็น 4 ประการหลัก คือ

1.  นโยบายการเป็นผู้นำทางด้านผลิตภัณฑ์

  จากการวิเคราะห์ด้านกลยุทธ์
  พบว่าผู้ประกอบการในธุรกิจพัฒนาอสังหาริมทรัพย์ต่างนำเสนอรูปแบบที่อยู่อาศัยที่มิได้มีความแตกต่างกัน
  (Low Product Differentiation)
  การเลือกซื้อของผู้บริโภคจึงเป็นการเปรียบเทียบเพียงคุณภาพ และความเชื่อถือในตัวบริษัทฯ
  กับราคาที่สามารถบริโภคได้
  ความต้องการหลายอย่างของผู้บริโภคจึงถูกจำกัดอยู่ภายใต้กรอบที่ผู้ประกอบการได้กำหนดขึ้น
  ผู้บริโภคจึงไม่สามารถได้สินค้าที่ตรงตามความต้องการของตน
  หรือสร้างสรรค์เอกลักษณ์ที่เป็นความรู้สึกเฉพาะตนได้

  ด้วยแนวคิดดังกล่าว บริษัทฯ จึงวางกลยุทธ์ในการแข่งขันโดยพิจารณาถึงความต้องการของลูกค้า
  และด้วยนโยบายการเป็นผู้นำในการสร้างสรรค์ที่อยู่อาศัยที่มีรูปแบบแตกต่างอย่างทันสมัย
  ซึ่งแตกต่างจากตลาดทั่วไป โดยผสมผสานระหว่างเทคโนโลยีกับแนวคิดการออกแบบ
  โครงการต่างๆ ของบริษัทฯ ไม่ว่าจะเป็นโครงการแนวราบหรือตึกสูง
  จึงมีความเป็นเอกลักษณ์เฉพาะตัว และสามารถตอบสนองความต้องการของลูกค้าได้ทั้งในเรื่อง
  คุณภาพ รูปแบบ และสภาพแวดล้อม ตลอดจนภาพลักษณ์ของโครงการได้เป็นอย่างดี

  บริษัทฯ ได้พัฒนารูปแบบของการอยู่อาศัยที่แตกต่างมาโดยตลอดระยะเวลาที่ผ่านมาไม่ว่าจะเป็น
  “คอนโดเฮ้าส์” คอนโดมิเนียมเชิงราบแห่งแรกในประเทศไทย “บ้านเดี่ยวหลังคาโค้ง” หรือ
  “บ้านเดี่ยวเชิงขยาย” บ้านที่เตรียมความพร้อมเพื่อขยายความสุขได้ในอนาคต
  นอกจากนี้ยังได้พัฒนาโครงการบ้านเดี่ยวด้วยบ้าน 3 แบบ 3 แนวคิด ทั้งโนเบิล ทารา, โนเบิล
  วานา และ โนเบิล จีโอ
  เพื่อเสนอเป็นทางเลือกและตอบสนองให้แก่ลูกค้าที่ต้องการเอกลักษณ์เฉพาะตัว
  โครงการคอนโดมิเนียมที่ต่างทั้งแนวคิด รูปแบบและดีไซน์
  จะเหมือนกันอยู่เพียงศักยภาพของที่ดินบนทำเลต่างกัน เช่น ทองหล่อถนนของวิถีชีวิตที่ทันสมัย
  ถนนพหลโยธินใกล้สถานีรถไฟฟ้าอารีย์ ร่วมฤดีซอยแห่งความเรียบหรู
  สารสินสวนสาธารณะใหญ่ใจกลางเมือง สุขุมวิทถนนสายหลักของกรุงเทพ
  ถนนศรีอยุธยาจุดเชื่อมต่อโครงข่ายระบบขนส่งมวลชนหลากหลาย
  เพลินจิตศูนย์กลางธุรกิจใจกลางเมือง
  และสุรศักดิ์ศูนย์กลางสถานศึกษาและสิ่งอำนวยความสะดวกที่ครบครัน
  โครงการที่ดินเปล่าในแนวคิด “ปลูกสังคม ที่แตกต่าง ตามใจ”
  อีกหนึ่งโครงการคุณภาพบนพื้นที่ที่สวยที่สุดแห่งหนึ่งใจกลางมหานครกรุงเทพ ริมถนนพัฒนาการ
  โครงการทาวน์เฮ้าส์ภายใต้แนวคิดใช้ชีวิตให้แตกต่าง เพิ่มพื้นที่ส่วนตัวให้กว้างขึ้น
  ดีไซน์ขยายขีดจำกัด โดยเป็นทาวน์เฮ้าส์ที่ให้ความรู้สึกเหมือนบ้านเดี่ยวเนื่องจากไม่ใช้ผนังร่วมกัน
  ในราคาใกล้เคียงคอนโดมิเนียม บนเส้นทางธุรกิจเพียง 3 กิโลเมตรจากทองหล่อ

  ด้วยการตกแต่งภายในตามดีไซน์แบบ Noble ซึ่งเป็นที่ชื่นชอบและยอมรับอย่างมากในกลุ่มลูกค้า
  บริษัทฯ จึงพัฒนาเหนือผู้ประกอบการอื่นไปอีกขั้นด้วยการนำเสนอบ้าน Noble Instant
  บ้านพร้อมอยู่รวมตกแต่งภายในที่ลูกค้าสามารถสัมผัสบรรยากาศของบ้านจริงด้วยการตกแต่งภายในอย่างสมบูรณ์
  ภายใต้แนวคิด Noble Instant “เหลือแค่คิด จะใช้ชีวิตอย่างไร”
  ลูกค้าไม่ต้องกังวลและเสียเวลากับการตกแต่งภายในอีกต่อไป

2.  นโยบายด้านการกำหนดราคา

  การกำหนดราคาขายของโครงการต่าง ๆ
  ที่ขายพร้อมการตกแต่งบริษัทฯจะรวมอุปกรณ์และการตกแต่งภายในขั้นพื้นฐานไว้ในราคาขาย
  เพื่อให้สถาบันการเงินอนุมัติวงเงินสินเชื่อโดยรวมอุปกรณ์และการตกแต่งเหล่านั้นพร้อมไปกับตัวบ้านทำให้ลูกค้าประหยัดทั้งเวลาและค่าใช้จ่ายในการตกแต่งภายใน

3.  นโยบายการให้บริการอย่างครบวงจร

  บริษัทฯ ปลูกฝังและตั้งเป้าหมายให้พนักงานทุกคนในองค์กรเข้าใจว่า
  การที่ลูกค้าตัดสินใจซื้อบ้านกับทางบริษัทฯ
  ไม่ได้หมายความว่าจะเป็นจุดจบของความสัมพันธ์ระหว่างบริษัทฯ กับลูกค้า
  หากแต่เป็นจุดเริ่มต้นของความสัมพันธ์ บริษัทฯ
  จึงได้ริเริ่มการบริการคุณภาพที่หลากหลายเริ่มตั้งแต่ระหว่างการสร้างบ้านจนหลังการส่งมอบบ้าน
  ดังนี้

-   การบริการเลือกวัสดุ และอุปกรณ์ต่างๆ และการควบคุมคุณภาพงานก่อสร้างภายในตัวบ้าน
    ตัวแทนของบริษัทฯ จะเป็นผู้แนะนำและให้คำปรึกษาถึงประเภทของวัสดุต่าง ๆ ที่บริษัทฯ
    ได้นำเสนอให้เลือก และคอยควบคุมผลงานการก่อสร้างให้ได้เป็นไปตามมาตรฐานที่บริษัทฯ
    ได้กำหนดไว้

-   ให้บริการติดต่อและประสานงานกับสถาบันการเงิน
    สำหรับลูกค้าที่ต้องการสินเชื่อเพื่อซื้อบ้านในโครงการ บริษัทฯ ติดต่อกับสถาบันการเงินหลายๆ
    แห่ง
    เพื่อให้ลูกค้าได้เปรียบเทียบข้อเสนอและเลือกขอสินเชื่อจากสถาบันการเงินที่ลูกค้าพอใจที่สุด
    และบริษัทฯ
    ยังได้จัดหน่วยงานประสานงานกับทางสถาบันการเงินเพื่ออำนวยความสะดวกให้แก่ลูกค้าในการติดต่อขอสินเชื่อให้เป็นไปอย่างราบรื่นอีกด้วย

-   บริการซ่อมแซมและบำรุงรักษาบ้าน
    บ้านที่ส่งมอบให้แก่ลูกค้านอกจากจะได้รับการตรวจคุณภาพบ้านตามมาตรฐานที่บริษัทฯ
    กำหนดแล้ว ลูกค้าจะได้รับการบริการตรวจซ่อมแซมและบำรุงรักษาภายในระยะเวลาที่บริษัทฯ
    กำหนดอีกด้วย

-   บริการพิเศษ “One Stop Service” ในปีที่ผ่านมาบริษัทฯ เปิดตัวโครงการที่ดินเปล่าขึ้น
    เพื่อให้ลูกค้าสามารถออกแบบ สร้างสรรค์บ้านได้ตรงตามความต้องการ ซึ่งบริษัทฯ
    ได้ให้บริการในเรื่องการแนะนำและประสานงานการออกแบบบ้าน
    รวมไปถึงการบริการแนะนำและประสานกับผู้รับเหมา ผู้ควบคุมงานก่อสร้าง
    จนถึงเรื่องการขออนุญาตปลูกสร้างบ้าน เพื่อเป็นการอำนวยความสะดวกให้แก่ลูกค้า

    1.  นโยบายการตอบแทนลูกค้าและสังคม

  ในปี 2554 ประเทศไทยประสบมหาอุทกภัยครั้งรุนแรง
  ซึ่งก่อให้เกิดความเสียหายทั้งชีวิตและทรัพย์สินมากมาย ซึ่งในครั้งนี้บริษัทฯ
  ร่วมเป็นส่วนหนึ่งในการช่วยเหลือผู้ประสบภัยโดยได้จัดตั้งโครงการ "รวมน้ำใจ ช่วยภัยน้ำท่วม"
  ซึ่งได้มอบถุงยังชีพและเงินผ่านสภากาชาด มูลนิธิชัยพัฒนา และทีวีบูรพา
  เพื่อนำไปช่วยเหลือผู้ประสบภัยต่อไป นอกจากนี้ผู้บริหารและพนักงานของบริษัทฯ
  ยังได้เดินทางเพื่อนำสิ่งของ ข้าวสาร อาหารแห้ง ผ้าห่ม ยาสามัญประจำบ้าน
  ตลอดจนอุปกรณ์การศึกษาไปช่วยเหลือผู้ประสบภัยน้ำท่วมที่อำเภอบางบาล และอำเภอบางซ้าย
  จังหวัดพระนครศรีอยุธยา

  อีกทั้งบริษัทฯ ได้เข้าร่วมโครงการ 1 ต่อ 1 จากหนึ่งผู้ให้สู่หนึ่งผู้รับช่วยเหลือผู้ประสบภัยน้ำท่วม
  อ.ท่าวุ้ง จ.ลพบุรี โดยมีวัตถุประสงค์เพื่อเข้าช่วยเหลือครอบครัว โรงเรียน วัด ในเขตพื้นที่
  ต.เขาสมอคอน อ.ท่าวุ้ง จ.ลพบุรี พร้อมซ่อมแซม ฟื้นฟู อาคาร บ้านเรือน
  และสร้างอาชีพให้ครอบครัวผู้ประสบภัย ซึ่งในปี 2555 บริษัทฯ ยังคงมุ่งมั่นเสนอกิจกรรมดีๆ
  มอบให้แก่ลูกค้าและสังคมอย่างต่อเนื่อง โดยลูกค้าและผู้ที่สนใจสามารถเข้าร่วมกิจกรรมกับบริษัทฯ
  ได้โดยผ่านทาง Website ของบริษัทฯที่ www.nobleid.com

-   กลุ่มลูกค้าเป้าหมาย

  ลูกค้าเป้าหมายของบริษัทฯ คือ ผู้มีความต้องการที่อยู่อาศัยที่มีสไตล์
  และมีเอกลักษณ์สะท้อนถึงความเป็นตัวของตัวเอง ที่ต้องการที่อยู่อาศัยในเขตกรุงเทพและปริมณฑล
  มีระดับรายได้ปานกลางถึงระดับรายได้สูงตั้งแต่ 60,000 บาทต่อเดือนขึ้นไป

  ด้วยคำนึงถึงความต้องการของลูกค้า และสถานการณ์ที่เปลี่ยนแปลงไป
  บริษัทฯได้ขยายฐานไปสู่กลุ่มลูกค้าครอบครัวขนาดเล็กที่ต้องการที่พักอาศัยในเขตกรุงเทพชั้นใน
  ที่เน้นการเดินทางสะดวกและใกล้แหล่งอำนวยความสะดวกต่างๆ
  ด้วยโครงการคอนโดมิเนียมใจกลางเมือง
  ซึ่งเหมาะสำหรับกลุ่มลูกค้าที่มีรายได้ปานกลางเฉลี่ยประมาณ 30,000 บาทต่อเดือนขึ้นไป

-   การจำหน่าย และช่องทางการจัดจำหน่าย

  นอกจากการจัดจำหน่ายที่สำนักงานขาย โดยการสร้างและตกแต่งบ้านตัวอย่าง
  เพื่อให้ลูกค้าได้เห็นถึงบ้านที่ตนกำลังจะตัดสินใจซื้อ
  เพื่อให้ลูกค้าได้รู้จักโครงการของบริษัทฯอย่างแพร่หลาย
  บริษัทฯยังใช้สื่อประชาสัมพันธ์ที่มีประสิทธิภาพสูงในการเข้าถึงลูกค้า ได้แก่ โฆษณาทางโทรทัศน์
  วิทยุ หนังสือพิมพ์ และนิตยสาร นอกจากนี้บริษัทยังใช้สื่อที่มีค่าใช้จ่ายต่ำ
  แต่ก่อให้เกิดผลด้านการขายได้เป็นอย่างดีไม่ว่าจะเป็น Direct Mail, สื่อผ่านทางระบบ
  Internet หรือการส่งข้อมูลผ่านโทรศัพท์มือถือ SMS, MMS
  โดยลูกค้าสามารถค้นหาข้อมูลโครงการของบริษัทฯ รวมทั้งข้อเสนอพิเศษในแต่ละโครงการ
  ข้อมูลเกี่ยวกับบริษัทฯ หรือข่าวสารต่างๆ ได้ที่ Website ของบริษัทฯ www.noblehome.com
  หรือทางโทรศัพท์ 0-2251-9955 เบอร์เดียว ลูกค้าสามารถขอรับข้อมูลได้ทุกโครงการ

1.  ภาวะอุตสาหกรรมและการแข่งขัน

  ปี 2554 เศรษฐกิจโลกได้รับผลกระทบอย่างมากจากภาวะวิกฤติหนี้ในยุโรป
  ซึ่งสหภาพยุโรปถือเป็นแหล่งเงินสำคัญของตลาดทุนโลก
  เมื่อกลุ่มประเทศยุโรปเกิดปัญหาย่อมส่งผลกระทบต่อระบบการเงิน และระบบเศรษฐกิจในวงกว้าง
  ทั้งนี้ตลอดระยะเวลาที่ผ่านมาหลายหน่วยงานทั้งภาครัฐและเอกชนได้ร่วมกันแก้ไขปัญหามาโดยตลอด
  อาทิเช่น ธนาคารกลางยุโรป (อีซีบี) ได้เพิ่มสภาพคล่องโดยการอัดฉีดเงินสดเข้าสู่ระบบ
  รวมถึงธนาคารกลางของหลายประเทศทั่วโลกได้ตั้งวงเงินแลกเปลี่ยนดอลลาร์สหรัฐฯ
  เพื่อสนับสนุนให้เกิดสภาพคล่องของสินเชื่อเป็นต้น
  อย่างไรก็ตามมาตราการแก้ไขปัญหาดังกล่าวมีผลดีในระยะสั้นเท่านั้น
  หลายฝ่ายยังคงมีความกังวลต่อปัญหาภาวะหนี้ในยุโรป
  นอกจากนี้วิกฤติหนี้ในยุโรปดังกล่าวยังได้สร้างความเสียหายให้กับหลายประเทศในภูมิภาคเอเชียด้วยเช่น
  จีน ญี่ปุ่น เกาหลีใต้
  ถึงแม้ว่าประเทศเหล่านี้จะที่มีความแข็งแกร่งทางการเงินก็ตาม โดยปัญหาวิกฤติหนี้ในยุโรปยังคงยืดเยื้อต่อเนื่องมาในปี
  2555 ซึ่งทุกหน่วยงานต่างมุ่งหามาตราการแก้ไขปัญหาที่ชัดเจน ตรงประเด็น
  เพื่อช่วยเหลือเศรษฐกิจยุโรป และเศรษฐกิจโลก

  ผลกระทบจากปัญหาวิกฤติหนี้ในยุโรปต่อภาวะเศรษฐกิจของประเทศไทยในปี 2554
  เห็นได้ชัดจากมูลค่าการลงทุนในตลาดหลักทรัพย์แห่งประเทศไทยซึ่งปรับตัวลดลงตามการลงทุนของต่างชาติ
  และภาคการส่งออกที่มีอัตราการเติบโตชะลอตัวลง นอกจากนี้ในครึ่งปีหลังของปี 2554
  ประเทศไทยประสบกับมหาอุทกภัยครั้งใหญ่ในพื้นที่กว่า 20 จังหวัดทั่วประเทศ
  โดยพื้นที่ที่ได้รับผลกระทบรุนแรงที่สุด ได้แก่พื้นที่ภาคกลาง ซึ่งเป็นที่ตั้งของนิคมอุตสาหกรรม
  และโรงงานหลายแห่ง ซึ่งนอกจากความเสียหายด้านทรัพย์สินแล้ว ยังส่งผลเสียหายต่อเศรษฐกิจ
  สังคม และเชื่อมั่นในการลงทุนของต่างชาติด้วย

ตารางที่ 1 : จำนวนที่อยู่อาศัยสร้างเสร็จในเขตกรุงเทพมหานครและปริมณฑล

  -----------------------------------------------------------------------------------------------
                               2548     2549     2550      2551     2552      2553      2554
  ---------------------------- -------- -------- --------- -------- --------- --------- ---------
  สร้างโดยผู้ประกอบการ                                                                     

  บ้านเดี่ยว บ้านแฝด ทาวน์เฮ้าส์      35,935   32,201   32,757    27,513   21,634    24,476    27,157
  และอาคารพาณิชย์                                                                         

  อาคารชุด                      10,534   18,607   17,432    34,049   53,725    59,919    34,051

  เปลี่ยนแปลงจากปีก่อนเพิ่มขึ้น (ลดลง) 24.1%    76.6%    (6.3)%    95.3%    57.8%     11.5%     (43.2)%

  รวมสร้างโดยผู้ประกอบการ         46,469   50,808   50,189    61,562   75,359    84,395    61,208

  เปลี่ยนแปลงจากปีก่อนเพิ่มขึ้น (ลดลง) (5.6)%   9.3%     (1.2%)    22.7%    22.4%     12.0%     (27.5)%

  สร้างเอง                      25,244   28,949   25,341    24,017   19,618    22,498    20,313

  เปลี่ยนแปลงจากปีก่อนเพิ่มขึ้น (ลดลง) 27.1%    14.7%    (12.5%)   (5.2%)   (18.3%)   14.7%     (9.7)%

  รวมที่อยู่อาศัยที่จดทะเบียนเพิ่มขึ้น     71,713   79,757   75,530    85,579   94,977    106,893   81,521

  เปลี่ยนแปลงจากปีก่อนเพิ่มขึ้น (ลดลง) 3.8%     11.2%    (5.3)%    13.3%    11.0%     12.5%     (23.7)%
  -----------------------------------------------------------------------------------------------

ที่มา : ธนาคารแห่งประเทศไทย

  สำหรับความต้องการที่อยู่อาศัยในปี 2554
  จากจำนวนที่อยู่อาศัยสร้างเสร็จในเขตกรุงเทพมหานครและปริมณฑล ในปี 2554 มีจำนวน
  81,521 หน่วย ลดลงจากปีก่อนร้อยละ 23.7
  สาเหตุหลักเกิดจากการลดลงของจำนวนที่อยู่อาศัยประเภทอาคารชุดซึ่งลดลงถึงร้อยละ 43.2
  จากจำนวน 59,919 หน่วยเหลือ 34,051 หน่วย ในขณะที่ที่อยู่อาศัยประเภทบ้านเดี่ยว บ้านแฝด
  ทาวน์เฮ้าส์ และอาคารพาณิชย์ที่สร้างโดยผู้ประกอบการ เพิ่มขึ้นร้อยละ 11.0 จากจำนวน
  24,476 หน่วยเป็น 27,157 หน่วย
  จะเห็นได้ว่าการลดลงของจำนวนที่อยู่อาศัยสร้างเสร็จเกิดจากการลดลงของที่อยู่อาศัยประเภทอาคารชุดเป็นหลัก
  สาเหตุเนื่องจากราคาของที่อยู่อาศัยประเภทอาคารชุดได้ปรับตัวสูงขึ้นมากและรวดเร็ว
  ทำให้ผู้บริโภคมีความกังวลกับปัญหาฟองสบู่ของราคาที่อยู่อาศัยประเภทอาคารชุด
  นอกจากนี้การลดลงของจำนวนที่อยู่อาศัยสร้างเสร็จในเขตกรุงเทพมหานครและปริมณฑล ในปี
  2554 นั้น ยังสืบเนื่องมาจากผลกระทบของอุทกภัยในช่วงเดือนกันยายน – ธันวาคม 2554
  ทำให้การก่อสร้างหยุดชะงัก ล่าช้าออกไป
  ซึ่งหากพิจารณาจำนวนที่อยู่อาศัยสร้างเสร็จในเขตกรุงเทพมหานครและปริมณฑลเฉพาะในช่วงเดือนมกราคม-สิงหาคม
  2554 พบว่ามีจำนวนที่อยู่อาศัยสร้างเสร็จในเขตกรุงเทพมหานครและปริมณฑล 59,873 หน่วย
  เพิ่มขึ้นจากช่วงเวลาเดียวกันในปี 2553 จำนวน 59,108 หน่วย คิดเป็นร้อยละ 1.3
  โดยจำนวนที่อยู่อาศัยประเภทอาคารชุดลดลงถึงร้อยละ 15.0 จาก 29,353 หน่วยเหลือ
  25,517หน่วย ในขณะที่ที่อยู่อาศัยประเภทบ้านเดี่ยว บ้านแฝด ทาวน์เฮ้าส์
  และอาคารพาณิชย์ที่สร้างโดยผู้ประกอบการ เพิ่มขึ้นร้อยละ 29.7 จาก 15,109 หน่วย เป็น
  19,589 หน่วย
  ดังนั้นจะเห็นได้ว่าจำนวนที่อยู่อาศัยสร้างเสร็จในเขตกรุงเทพมหานครและปริมณฑลที่ลดลงจากปี
  2553 นั้นสาเหตุส่วนหนึ่งเกิดจากผลกระทบของอุทกภัยในช่วงเดือนกันยายน – ธันวาคม 2554

ตารางที่ 2 : ดัชนีราคาที่อยู่อาศัย

  ------------------------------------------------------------------------
                                   2551    2552    2553    2554    2555 r
  -------------------------------- ------- ------- ------- ------- -------
  บ้านเดี่ยว พร้อมที่ดิน                  96.2    100.4   101.4   105.7   104.5

  เปลี่ยนแปลงจากปีก่อนเพิ่มขึ้น (ลดลง)     ....    4.4     1.0     4.5     (3.1)

  ทาวน์เฮ้าส์ พร้อมที่ดิน                 98.6    100.5   103.7   110.3   109.8

  เปลี่ยนแปลงจากปีก่อนเพิ่มขึ้น (ลดลง)     ....    1.9     3.2     4.4     (5.8)

  อาคารชุด                          96.3    113.7   115.9   135.2   127.0

  เปลี่ยนแปลงจากปีก่อนเพิ่มขึ้น (ลดลง)     ....    18.0    2.0     14.7    (9.5)

  ที่ดิน                              96.3    108.3   113.1   123.4   121.7

  เปลี่ยนแปลงจากปีก่อนเพิ่มขึ้น (ลดลง)     ....    12.5    4.4     5.0     (7.6)
  ------------------------------------------------------------------------

ที่มา : ธนาคารแห่งประเทศไทย

  สำหรับการลดลงของจำนวนที่อยู่อาศัยสร้างเสร็จประเภทอาคารชุดนั้น
  สาเหตุหลักเกิดจากราคาอาคารชุดซึ่งปรับตัวขึ้นอย่างรวดเร็วในช่วง 2-3 ปีที่ผ่านมา
  จากตารางที่ 2 ดัชนีราคาที่อยู่อาศัยจะเห็นได้ว่าดัชนีราคาอาคารชุดจากปี 2551 ถึงปี 2554
  ได้ปรับตัวเพิ่มขึ้นถึงร้อยละ 40.4 ในขณะที่ดัชนีราคาบ้านเดี่ยวพร้อมที่ดินปรับตัวเพิ่มขึ้นร้อยละ
  9.9 ดัชนีราคาทาวน์เฮ้าส์พร้อมที่ดิน ปรับตัวเพิ่มขึ้น 11.9
  ส่วนดัชนีราคาที่ดินมีการปรับตัวเพิ่มขึ้นร้อยละ 28.1
  จะเห็นได้ว่าการเพิ่มขึ้นของราคาอาคารชุดปรับตัวสูงขึ้นมาก
  ทำให้ผู้บริโภคกังวลต่อภาวะฟองสบู่และเมื่อราคาปรับตัวขึ้นสูงมากการลงทุนในอาคารชุดจึงได้ผลตอบแทนที่น้อยลง
  ส่วนผู้บริโภคที่ต้องการที่อยู่อาศัยที่แท้จริงจะตัดสินใจซื้อที่อยู่อาศัยประเภทอื่นแทน

แผนภูมิที่ 1 : ดัชนีความเชื่อมั่นทางธุรกิจ

[]

ที่มา : ธนาคารแห่งประเทศไทย

วิธีการอ่านค่า : ดัชนีเท่ากับ 50 - ความเชื่อมั่นทางธุรกิจทรงตัว

ดัชนีมากกว่า 50 – ความเชื่อมั่นทางธุรกิจดีขึ้น

ดัชนีน้อยกว่า 50 – ความเชื่อมั่นทางธุรกิจเลวลง

  สำหรับปี 2554 ความเชื่อมั่นทางธุรกิจมีการปรับตัวดีขึ้น ในช่วง 8 เดือนแรกของปี
  โดยดัชนีความเชื่อมั่นทางธุรกิจส่วนใหญ่จะสูงกว่า 50 ยกเว้นเดือนเมษายน
  ซึ่งมีดัชนีความเชื่อมั่นทางธุรกิจเท่ากับ 47.3
  เดือนมีนาคมเป็นเดือนที่มีค่าดัชนีความเชื่อมั่นทางธุรกิจสูงสุดคือ 54.1
  ซึ่งแสดงถึงความเชื่อมั่นทางธุรกิจที่ดีขึ้น จนกระทั่งในเดือนกันยายน 2554
  ซึ่งเกิดอุทกภัยครั้งใหญ่ขึ้นนำมาซึ่งความเสียหายร้ายแรง
  ทำให้ดัชนีความเชื่อมั่นทางธุรกิจลดลงต่ำกว่า 50 แต่อย่างไรก็ตามเมื่อปัญหาดังกล่าวคลี่คลายลง
  ประกอบกับแผนการฟื้นฟูพื้นที่ที่ได้รับความเสียหาย แผนการช่วยเหลือผู้ประสบภัยที่สามารถเข้าถึง
  และแก้ไขปัญหาได้จริง
  อีกทั้งทางภาครัฐบาลได้ให้ความมั่นใจแก่ทุกฝ่ายถึงนโยบายการป้องกันและแผนการในอนาคต
  ดัชนีความเชื่อมั่นทางธุรกิจเริ่มปรับตัวสูงขึ้น โดยในเดือนมกราคม 2555
  ดัชนีความเชื่อมั่นทางธุรกิจอยู่ที่ระดับ 50.8 และการคาดการณ์ว่าดัชนีความเชื่อมั่นทางธุรกิจในอีก
  3 เดือนข้างหน้าจะอยู่ที่ระดับ 56.5 ซึ่งสะท้อนถึงความเชื่อมั่นที่มีแนวโน้มดีขึ้น
  อันจะส่งผลดีต่อการขยายตัวของธุรกิจภาคอสังหาริมทรัพย์ในปี 2555
  นอกจากนี้ยังคงมีปัจจัยสนับสนุนอีกหลายประการดังนี้

-   มาตราการช่วยเหลือจากภาครัฐ ธนาคารพาณิชย์ และสถาบันการเงินต่างๆ : ในปี 2554
    รัฐบาลได้เสนอนโยบายเพิ่มรายได้ของประชาชนทั้งทางตรงและทางอ้อมอย่างต่อเนื่องทั้งการปรับขึ้นค่าจ้างขั้นต่ำเป็น
    300 บาทต่อวัน การปรับขึ้นเงินเดือนข้าราชการที่จบการศึกษาระดับปริญญาตรีเป็น 15,000
    บาท เบี้ยยังชีพผู้สูงอายุแบบขั้นบันได เป็นต้น ซึ่งเป็นการเพิ่มกำลังซื้อให้แก่ประชาชน
    อีกทั้งในภาคของธุรกิจอสังหาริมทรัพย์รัฐบาลได้เสนอมาตราการลดหย่อนภาษีสำหรับผู้ซื้อที่อยู่อาศัยหลังแรก
    โดยกำหนดราคาของที่อยู่อาศัยไม่เกิน 5 ล้านบาท
    ผู้ซื้อสามารถนำค่าใช้จ่ายไปหักลดหย่อนภาษีได้ 500,000 บาท ในระยะเวลา 5 ปี
    โดยมาตราการดังกล่าวจะสิ้นสุดลงในวันที่ 31 ธันวาคม 2555
    และสามารถลดหย่อนภาษีได้เพิ่มเติมจากภาษีที่ลดหย่อนของดอกเบี้ยเงินกู้ซื้อที่อยู่อาศัย
    ซึ่งคาดการณ์ว่ามาตราการดังกล่าวสามารถกระตุ้นและเร่งการตัดสินใจของกลุ่มผู้บริโภคที่มีรายได้ปานกลางที่ต้องการซื้อบ้านในราคา
    3-5 ล้านบาทได้เป็นอย่างดี
    นอกจากนี้ธนาคารพาณิชย์และสถาบันการเงินต่างออกมาตราการช่วยเหลือผู้ประสบภัยน้ำท่วม
    เช่นโครงการปลดภาระหนี้ในกรณีที่อยู่อาศัยเสียหายทั้งหลัง (ยกเว้นส่วนของค่าที่ดิน)
    โครงการพักหนี้ชะลอการชำระเงินต้นและดอกเบี้ย โครงการเงินกู้เพื่อลดภาระหนี้
    ปลูกสร้างและซ่อมแซม เพื่อบรรเทาความเดือดร้อน
    และช่วยเหลือเพื่อให้ผู้ประสบภัยสามารถผ่านพ้นวิกฤติและมีที่อยู่อาศัย
    ซึ่งมาตราการทั้งหลายของภาครัฐ และเอกชน
    ที่ออกมานั้นเป็นการเพิ่มสภาพคล่องและกระตุ้นธุรกิจภาคอสังหาริมทรัพย์

ตารางที่ 3 : เงินให้กู้ยืมเพื่อที่อยู่อาศัยส่วนบุคคลของสถาบันการเงิน (หน่วย : ล้านบาท)

  ------------------------------ ----------- ----------- ----------- ----------- ----------- ----------- -----------
                                 2548        2549        2550        2551        2552        2553        2554

  ธนาคารพาณิชย์                    2,358,258   2,627,011   2,929,547   3,299,313   3,660,628   4,199,558   4,643,756

  สถาบันการเงินเฉพาะกิจที่รับฝากเงิน    2,217,979   2,518,705   2,604,875   2,706,610   2,880,482   3,093,230   3,277,330

  บริษัทเงินทุนและบริษัทเงินทุนหลักทรัพย์   18,993      4,455       3,281       2,844       2,281       1,928       1,821

  บริษัทเครดิตฟองซิเอร์               433         440         194         242         291         442         508

  ธุรกิจประกันภัย                    7,831       8,255       8,808       10,132      6,839       7,966       -

  รวม                            4,603,494   5,158,866   5,546,705   6,019,141   6,550,521   7,303,124   7,923,415

  อัตราการเปลี่ยนแปลง               18.8%       12.1%       7.5%        8.5%        8.8%        11.5%       8.5%
  ------------------------------ ----------- ----------- ----------- ----------- ----------- ----------- -----------

ที่มา : ธนาคารแห่งประเทศไทย

  จากตารางเงินให้กู้ยืมเพื่อที่อยู่อาศัยส่วนบุคคลของสถาบันการเงินจะเห็นได้ว่าในปี 2554
  จำนวนเงินให้กู้ยืมเพื่อที่อยู่อาศัยเพิ่มขึ้นจากปี 2553 ร้อยละ 8.5
  ซึ่งอัตราการขยายตัวใกล้เคียงกับปีอื่นๆ ที่ผ่านมา แม้ว่าในไตรมาสที่สี่ของปี 2554
  ได้เกิดอุทกภัยขึ้น ส่งผลให้การก่อสร้าง การซื้อขาย และโอนกรรมสิทธิ์ชะลอตัว

-   อัตราดอกเบี้ยเงินกู้ : ในปี 2554
    มีปัจจัยลบทั้งภายนอกและภายในที่ส่งผลกระทบต่อการกำหนดอัตราดอกเบี้ย เช่น ภาวะอุทกภัย
    และภาวะวิกฤติหนี้ในสหภาพยุโรป
    อย่างไรก็ดีภาพรวมเศรษฐกิจไทยยังสามารถรักษาอัตราการขยายตัวได้ในเกณฑ์ที่ดี
    เนื่องจากภาคอุตสาหกรรมที่ทยอยฟื้นตัว ความชัดเจนทางการเมือง
    นโยบายกระตุ้นเศรษฐกิจของรัฐบาลชุดใหม่ อัตราเงินเฟ้อที่ปรับตัวสูงขึ้น
    จากปัจจัยดังกล่าวข้างต้นคณะกรรมการนโยบายการเงินได้ปรับขึ้นอัตราดอกเบี้ยนโยบายอย่างต่อเนื่องจากร้อยละ
    2.0 ณ สิ้นปี 2553 มาที่ร้อยละ 3.50 ณ สิ้นไตรมาสที่สามของปี 2554
    จนในไตรมาสสุดท้ายได้เกิดภาวะอุทกภัยสร้างความเสียหายและส่งผลกระทบต่อกิจกรรมทางเศรษฐกิจ
    คณะกรรมการนโยบายการเงินจึงทยอยปรับลดอัตราดอกเบี้ยนโยบายลงมาที่ร้อยละ 3.0
    ในวันที่ 8 กุมภาพันธ์ 2555
    จากแนวโน้มดังกล่าวมีความเป็นไปได้อย่างมากที่อัตราดอกเบี้ยนโยบายจะปรับลดลง
    เพื่อกระตุ้นการขยายตัวของเศรษฐกิจไทยท่ามกลางปัจจัยความเสี่ยงทั้งในและต่างประเทศ

แผนภูมิที่ 2 : อัตราดอกเบี้ยเงินให้สินเชื่อของธนาคารพาณิชย์ขนาดใหญ่

[]

ที่มา : ธนาคารแห่งประเทศไทย

วิธีการคำนวณ : MLR ธนาคารพาณิชย์ 5 แห่ง : ธนาคาร กรุงเทพ จำกัด (มหาชน), ธนาคาร
กรุงไทย จำกัด (มหาชน) , ธนาคาร กสิกร

  ไทย จำกัด (มหาชน) , ธนาคาร ไทยพาณิชย์ จำกัด (มหาชน) , ธนาคาร กรุงศรีอยุธยา
  จำกัด (มหาชน)

  จากการปรับเพิ่มอัตราดอกเบี้ยนโยบายในปี 2554
  ข้างต้นส่งผลกระทบโดยตรงต่ออัตราดอกเบี้ยของธนาคารพาณิชย์
  และมีผลต่อกำลังผ่อนชำระรายเดือนของผู้บริโภคอย่างหลีกเลี่ยงไม่ได้
  อย่างไรก็ดีด้วยความกังวลว่าอัตราดอกเบี้ยอาจจะปรับตัวสูงขึ้นอีกทำให้ผู้บริโภคที่มีความต้องการที่อยู่อาศัยอย่างแท้จริงเร่งตัดสินใจซื้อที่อยู่อาศัย
  และไม่เฉพาะแต่ผู้บริโภคเท่านั้น
  การปรับขึ้นของอัตราดอกเบี้ยยังมีผลกระทบต่อผู้ประกอบการเช่นกัน
  โดยส่งผลให้ต้นทุนในการดำเนินงานสูงขึ้น ดังนั้นผู้ประกอบการจึงจำเป็นต้องจัดการบริหารต้นทุน
  เพื่อไม่เป็นภาระหรือบั่นทอนกำลังซื้อและแบ่งเบาภาระของผู้บริโภค
  ดังนั้นผู้ประกอบการที่มีประสบการณ์และมีการบริหารงานที่ดีจะได้เปรียบในการแข่งขัน

-   การบริหารต้นทุนการผลิต : จากนโยบายเพิ่มรายได้ของรัฐบาลชุดใหม่
    ทั้งการปรับขึ้นค่าจ่างขั้นต่ำเป็น 300 บาทต่อวัน โดยมีผลในวันที่ 1 เมษายน 2555 ใน 7
    จังหวัด ได้แก่ ภูเก็ต กรุงเทพมหานคร นนทบุรี ปทุมธานี สมุทรปราการ สมุทรสาคร
    และนครปฐม ส่วนจังหวัดอื่นมีการปรับเพิ่มค่าแรงขั้นต่ำขึ้นร้อยละ 39.5
    ของอัตราค่าจ้างขั้นต่ำในปัจจุบัน
    และการปรับขึ้นเงินเดือนข้าราชการที่จบการศึกษาระดับปริญญาตรีเป็น 15,000 บาทต่อเดือน
    เป็นปัจจัยสำคัญที่กดดันอัตราเงินเฟ้อ ซึ่งส่งผลให้ราคาวัสดุก่อสร้าง และค่าแรงงาน
    ซึ่งเป็นต้นทุนทางตรงต่อธุรกิจอสังหาริมทรัพย์ปรับตัวสูงขึ้น

  นอกจากนี้ในปี 2555 งานก่อสร้างที่เกี่ยวโยงกับปัญหาอุทกภัยเช่น การซ่อมแซมที่อยู่อาศัย
  โรงงานอุตสาหกรรม สาธารณูปโภคพื้นฐาน หรือการก่อสร้างระบบป้องกันภัยหรือระบบระบายน้ำ
  จะเป็นส่วนสำคัญที่กระตุ้นต้นทุนของวัสดุก่อสร้างและแรงงาน
  เนื่องจากเป็นงานที่จำเป็นและเร่งด่วน ประกอบกับประกาศราคาประเมินที่ดินฉบับใหม่ พ.ศ.
  2555-2558 ซึ่งคาดว่าปรับสูงขึ้นเฉลี่ยประมาณร้อยละ 15-30
  ของราคาประเมินที่ใช้อยู่ในปัจจุบัน
  ทำให้ต้นทุนการผลิตของธุรกิจอสังหาริมทรัพย์มีแนวโน้มปรับตัวสูงขึ้น
  ทั้งนี้หากผู้ประกอบการปรับขึ้นราคาสินค้าซึ่งเสมือนเป็นการผลักภาระให้ผู้บริโภครับผิดชอบฝ่ายเดียวอาจส่งผลให้กำลังซื้อผู้บริโภคส่วนหนึ่งชะลอตัว
  และจะทำให้มูลค่าตลาดธุรกิจอสังหาริมทรัพย์ลดลง
  แต่หากผู้ประกอบการและบริษัทรับสร้างบ้านสามารถควบคุมราคาขายไว้ได้จะช่วยทำให้กำลังซื้อยังสามารถเติบโตต่อเนื่อง
  ผู้ประกอบการจึงควรวางแผนบริหารจัดการเพื่อหาทางลดภาระต้นทุนที่เพิ่มขึ้น
  และเป็นการส่งเสริมการตลาด
  นอกจากนี้ความสามารถในการควบคุมต้นทุนการผลิตยังเป็นเครื่องมือเร่งให้ผู้บริโภครีบตัดสินใจซื้อ
  ดังนั้นผู้ประกอบการที่มีการบริหารจัดการที่ดี มีอำนาจการต่อรอง
  และมีความสามารถในการกำหนดราคาต้นทุนวัสดุไว้ล่วงหน้าจะมีความได้เปรียบในการแข่งขัน

  สำหรับเศรษฐกิจไทยในปี 2555
  ทิศทางการเมืองและนโยบายของรัฐบาลมีความสำคัญต่อการกำหนดอนาคตทางเศรษฐกิจ
  โดยนโยบายหลักของรัฐบาลนี้มุ่งเน้นไปที่การเพิ่มรายได้
  และเพิ่มโอกาสให้แก่ผู้มีรายได้น้อยในการเข้าถึงสินเชื่อและแหล่งเงินทุน
  การลงทุนในระบบโครงสร้างพื้นฐาน
  นอกจากนี้หลังจากเหตุการณ์อุทกภัยครั้งรุนแรงในปีที่ผ่านมานโยบายด้านการเยียวยาและฟื้นฟูผลกระทบจากอุทกภัย
  และนโยบายบริหารจัดการน้ำ
  จัดเป็นเรื่องเร่งด่วนที่รัฐบาลได้ให้ความสำคัญในแผนบริหารประเทศในปี 2555 ซึ่งนโยบายต่างๆ
  เหล่านี้จะเป็นแรงสนับสนุนและผลักดันการเติบโตของเศรษฐกิจไทยในปี 2555
  เพื่อชดเชยผลกระทบจากแนวโน้มการชะลอตัวของเศรษฐกิจโลก

  บริษัทฯ คาดการณ์ว่าในปี 2555
  ผู้ประกอบการภาคอสังหาริมทรัพย์ต้องเผชิญกับความท้าทายในการทำตลาด
  รวมถึงภาวะการแข่งขันที่รุนแรงมากขึ้น
  เนื่องจากตลาดอสังหาริมทรัพย์ในปัจจุบันมีผู้ประกอบการหลายรายที่มีสถานะแข้มแข็ง
  ทั้งในด้านเงินทุน ความเชี่ยวชาญในการพัฒนาโครงการ ความโดดเด่นในการทำการตลาด
  ซึ่งบริษัทฯ มั่นใจว่าบริษัทฯ สามารถจัดการบริหารได้อย่างมีประสิทธิภาพ
  อีกทั้งตลาดอสังหาริมทรัพย์ในเขตกรุงเทพฯ และปริมณฑล
  เป็นตลาดของผู้ประกอบการรายใหญ่ที่จดทะเบียนในตลาดหลักทรัพย์
  หากผู้ประกอบการรายใหม่ที่จะเข้ามาทำธุรกิจในตลาดนี้ต้องมีความพร้อมสูง
  นอกจากนี้ยังมีปัจจัยภายนอกที่ส่งผลต่อการดำเนินธุรกิจของผู้ประกอบการพัฒนาอสังหาริมทรัพย์
  และผลต่อการตัดสินใจซื้อของผู้บริโภค
  โดยปัจจัยลบที่มีต่อตลาดอสังหาริมทรัพย์คือความไม่แน่ใจในภาวะเศรษฐกิจซึ่งยังคงมีความเสี่ยง
  ส่งผลให้ผู้บริโภคมีความไม่มั่นใจต่อรายได้และการจ้างงาน และต้นทุนที่สูงขึ้น
  ส่วนปัจจัยบวกคือมาตราการภาษีสำหรับผู้ซื้อที่อยู่อาศัยหลังแรก
  และแนวโน้มอัตราดอกเบี้ยที่มีปรับลดลง ซึ่งบริษัทฯ
  ได้มีการวางแผนการดำเนินงานอย่างรอบคอบและการศึกษาความต้องการของตลาดอย่างระมัดระวัง
  เพื่อเพิ่มศักยภาพในการแข่งขันและลดความเสี่ยงในการดำเนินงาน

  ด้วยเจตนารมณ์ของบริษัทฯ ในการมุ่งพัฒนาที่อยู่อาศัยในหลากหลายรูปแบบ
  เพื่อตอบสนองความต้องการผู้บริโภค และโดยเฉพาะอย่างยิ่งในช่วง 3-4 ปีที่ผ่านมา บริษัทฯ
  ได้เปิดตัวโครงการที่อยู่อาศัยประเภทอาคารชุดหลายโครงการ
  ซึ่งส่วนใหญ่เป็นคอนโดมิเนียมแนวเส้นรถไฟฟ้า
  เนื่องจากทำเลดังกล่าวมีศักยภาพและเป็นที่ต้องการของตลาด
  โดยโครงการคอนโดมิเนียมบริเวณแนวเส้นรถไฟฟ้าจะเป็นโครงการของผู้ประกอบการรายใหญ่เป็นหลัก
  เนื่องจากราคาที่ดินค่อนข้างสูง และต้องมีเงินลงทุนจำนวนมาก
  รวมถึงต้องอาศัยความน่าเชื่อถือของผู้ประกอบการ อีกทั้งยังมีการแข่งขันค่อนข้างสูง
  โดยโครงการคอนโดมิเนียมที่บริษัทฯ ได้เปิดขายที่ผ่านมาได้รับการตอบรับจากผู้บริโภคเป็นอย่างดี
  ประสบความสำเร็จค่อนข้างสูง

[]

  สำหรับที่อยู่อาศัยประเภทบ้านเดี่ยว ทาวน์เฮ้าส์ และที่ดินเปล่า บริษัทฯ
  เน้นทำเลรอบเมืองที่การเดินทางสะดวก
  โดยในส่วนแบ่งทางการตลาดดังกล่าวมีคู่แข่งจำนวนมากทั้งบริษัทมหาชนขนาดใหญ่และผู้ประกอบการรายเล็ก
  อีกทั้งที่อยู่อาศัยในบริเวณดังกล่าวมีราคาหลากหลายมาก ซึ่งในตลาดดังกล่าวบริษัทฯ
  มีส่วนแบ่งการตลาดน้อยกว่าเมื่อเทียบกับโครงการคอนโดมิเนียมของบริษัทฯ เนื่องจากในช่วง
  3-4 ปีที่ผ่านมา บริษัทฯ
  เปิดขายและประสบความสำเร็จในการขายโครงการคอนโดมิเนียมเป็นอย่างมาก

1.  การผลิตหรือการจัดหาผลิตภัณฑ์เพื่อจำหน่าย

ขั้นตอนการพัฒนาและการก่อสร้าง

1.  ศึกษาและวิเคราะห์ความเป็นไปได้

  ศึกษาและวิเคราะห์รูปแบบความเป็นไปได้ของโครงการทั้งทางด้านการตลาด อาทิ
  ขนาดโครงการ, วิจัยและพัฒนาแบบบ้านหรืออาคารชุด, ทำเลที่ตั้ง, กลุ่มลูกค้าเป้าหมาย
  และทางด้านการเงิน อาทิเช่น ต้นทุนของโครงการ, ผลตอบแทนของโครงการ
  ตลอดจนเงินทุนในโครงการ

2.  จัดหาที่ดิน

  ดำเนินการจัดหาที่ดินในรูปแบบ, ขนาด และทำเลที่ต้องการ

3.  วางรูปแบบการพัฒนาโครงการ

  วางผังและออกแบบโครงการ

4.  สร้างบ้านตัวอย่าง, สำนักงานขายและสโมสร

  บริษัทฯ
  จะสร้างบ้านตัวอย่างเพื่อให้ลูกค้าเห็นลักษณะและรูปแบบการใช้สอยบ้านรวมทั้งยังเสนอเป็นแนวคิดให้แก่ลูกค้าสำหรับการตกแต่งภายใน
  นอกจากนี้บริษัทฯ
  ยังดำเนินการสร้างสโมสรในโครงการให้แล้วเสร็จก่อนเปิดการขายอย่างเป็นทางการ
  เพื่อให้ลูกค้าสามารถใช้ประโยชน์ในทางสันทนาการ
  และเพื่อความสมบูรณ์ของการอยู่อาศัยอย่างแท้จริง

5.  ขออนุญาตปลูกสร้างและติดต่อหน่วยราชการที่เกี่ยวข้อง

  ดำเนินการขออนุญาตปลูกสร้าง, จัดสรรที่ดิน, ประปา, ไฟฟ้า ฯลฯ

6.  ดำเนินการก่อสร้าง

  เนื่องจากบริษัทฯ
  ได้ปรับกลยุทธ์เพื่อเพิ่มความสามารถในการแข่งขันโดยการสร้างบ้านพร้อมอยู่เต็มรูปแบบสำหรับโครงการที่บริษัทฯเปิดการขายตั้งแต่ปี
  2546 เพื่อเป็นการเพิ่มความมั่นใจให้ลูกค้าที่จะเลือกซื้อบ้านในโครงการของบริษัทฯ
  การดำเนินการก่อสร้างมีขั้นตอนดังนี้

-   จัดหาผู้บริหารงานการก่อสร้างเพื่อควบคุมงาน, ให้คำแนะนำด้านการก่อสร้าง
    และการคัดเลือกผู้รับเหมา

-   จัดหาผู้รับเหมาโดยวิธีการเสนอราคาการก่อสร้างตามแบบ

-   ดำเนินการก่อสร้าง

-   ควบคุมงานและติดตามผลการปฏิบัติงานการก่อสร้าง

-   รับมอบบ้านจากผู้รับเหมาภายหลังจากบริษัทฯ เข้าตรวจสอบคุณภาพ

7.  ดำเนินการด้านการตลาด

-   วางแผนการตลาด, กำหนดราคาขาย

-   วางแผนการโฆษณาประชาสัมพันธ์

-   วางแผนการชำระเงินของลูกค้าพร้อมทั้งอำนวยความสะดวกโดยจัดหาแหล่งเงินกู้ให้กับลูกค้าเมื่อมีการโอนกรรมสิทธิ์

8.  ส่งมอบและโอนกรรมสิทธิ์

  ส่งมอบและโอนกรรมสิทธิ์ให้แก่ลูกค้าภายหลังจากที่ได้รับการตรวจสอบจากลูกค้าเรียบร้อยแล้ว

9.  การให้บริการหลังการขาย

-   บริหารโครงการ ก่อนการจัดตั้งนิติบุคคลหมู่บ้านจัดสรร หรือ นิติบุคคลอาคารชุด (แล้วแต่กรณี)
    จะแล้วเสร็จ บริษัทฯ
    จะบริหารโครงการเพื่อรักษาและคงสภาพแวดล้อมในโครงการเพื่อการอยู่อาศัยที่ดี

-   บริการตรวจสอบและซ่อมบำรุงบ้านของลูกค้าในโครงการ

  ในปี 2554 บริษัทฯ ไม่มีความเสี่ยงเรื่องการพึ่งพาผู้รับเหมารายใดเกินกว่าร้อยละ 30
  ของยอดซื้อ (การว่าจ้าง) รวม

ข้อมูลเกี่ยวกับวัตถุดิบ

1.  ที่ดินเพื่อการพัฒนา

-   แหล่งที่มา

  การจัดหาที่ดินเพื่อการพัฒนาของบริษัทฯ จะมาจากแหล่งต่าง ๆ ดังนี้

-   จากเจ้าของที่ดินโดยตรงโดยเจ้าของที่ดินอาจเป็นผู้มาเสนอขาย หรือบริษัทฯ
    อาจเป็นผู้เข้าไปเสนอซื้อ หากพื้นที่นั้นเป็นพื้นที่ที่มีศักยภาพสูงและอยู่ในความต้องการของบริษัทฯ

-   จากสถาบันการเงิน หรือ บริษัทบริหารสินทรัพย์สถาบันการเงิน
    ซึ่งได้นำสินทรัพย์ที่ได้มีการเจรจารับคืนจากลูกหนี้มาจำหน่าย

-   จากนายหน้าขายที่ดิน นำมาเสนอให้เลือก

-   จากการลงโฆษณา ประกาศรับซื้อที่ดินในหนังสือพิมพ์ หรือนิตยสารที่เกี่ยวข้อง ซึ่งบริษัทฯ
    ได้มีการออกแบบระบบสารสนเทศที่ทันสมัย
    ในการเก็บรวบรวมและประมวลผลที่ดินที่มีศักยภาพในการพัฒนา ผู้บริหารของบริษัทฯ
    สามารถที่จะนำเอาข้อมูลที่เกี่ยวกับที่ดินที่มาเสนอขายมาใช้วิเคราะห์ได้อย่างมีประสิทธิภาพ

  ด้วยฐานข้อมูลของบริษัทฯ
  ประกอบกับประสบการณ์และความเชี่ยวชาญในการบริหารทรัพย์สินที่ยากแก่การจัดการ
  (Distress Asset) ช่องทางการเลือกซื้อที่ดินหรือทรัพย์สินอีกแหล่งของบริษัทฯ
  คือจากการประมูลขายทรัพย์สินที่ไม่ก่อให้เกิดรายได้ของสถาบันการเงิน
  หรือบริษัทบริหารสินทรัพย์ต่าง ๆ รวมไปถึงการประมูลขายทอดตลาดทรัพย์สินของกรมบังคับคดี
  อีกด้วย

-   หลักเกณฑ์ในการพิจารณา

  บริษัทฯ มีหลักเกณฑ์ในการพิจารณาที่จะลงทุนในที่ดินแต่ละแห่งดังนี้

  สถานที่ตั้ง

  ที่ดินที่บริษัทฯ สนใจจะตั้งอยู่ในแหล่งที่อยู่อาศัย
  ซึ่งจะมุ่งเน้นไปยังทำเลที่ยังไม่เคยมีโครงการของบริษัทฯ มาก่อน
  ทั้งนี้เพราะแนวทางในการพัฒนาโครงการของบริษัทฯนั้นต้องการจะกระจายสถานที่ตั้งโครงการออกไปให้ได้มากที่สุด
  เพื่อให้ลูกค้ามีโอกาสเลือกทำเลที่ตั้งที่ถูกใจมากที่สุดและทำให้ชื่อ Noble
  เป็นที่รู้จักกว้างขวางยิ่งขึ้น

  ขนาดของที่ดิน

  ขนาดของที่ดิน เป็นอีกปัจจัยหนึ่งในการพิจารณา
  เนื่องจากจะเป็นปัจจัยที่มีอิทธิพลต่อการกำหนดรูปแบบของโครงการ โดยทั่ว ๆ
  ไปขนาดของที่ดินที่เหมาะสมกับรูปแบบโครงการของบริษัทฯในปัจจุบันจะเป็นพื้นที่ประมาณ 50-100
  ไร่ต่อโครงการ ในเขตปริมณฑลหรือเขตกรุงเทพฯ รอบนอกและพื้นที่ประมาณ 1-2
  ไร่ต่อโครงการ สำหรับโครงการใจกลางเมือง

  ความสะดวกในการเดินทาง

  ในปัจจุบันระยะเวลาในการเดินทางจากบ้านถึงที่ทำงานเป็นปัจจัยสำคัญในการพิจารณาเลือกซื้อที่อยู่อาศัยของลูกค้า
  บริษัทฯ
  มีนโยบายที่จะเลือกซื้อที่ดินที่ตั้งอยู่ในทำเลที่มีการคมนาคมสะดวกเพื่อประหยัดเวลาในการเดินทางมายังย่านธุรกิจกลางเมือง

2.  วัสดุก่อสร้าง

  การทำสัญญาว่าจ้างผู้รับเหมาก่อสร้าง บริษัทฯ จะตกลงว่าจ้างทั้งแรงงานและวัสดุ
  แต่สำหรับวัสดุก่อสร้างบางประเภทที่บริษัทฯ มีอำนาจต่อรองสูง บริษัทฯ
  มีนโยบายจะเลือกซื้อวัสดุเหล่านั้นเอง อาทิเช่น สุขภัณฑ์, อุปกรณ์ประตู, ถังบำบัดน้ำเสีย,
  ลิฟท์และวัสดุมุงหลังคา (Metal Sheet) เป็นต้น
  รวมไปถึงกรณีที่วัสดุบางรายการประสบภาวะขาดแคลน บริษัทฯ
  จะช่วยผู้รับเหมาในการซื้อและจัดหาวัสดุก่อสร้างเหล่านั้นด้วยเพื่อแก้ปัญหาการขาดแคลนและบริหารต้นทุนให้มีประสิทธิภาพ
  นอกจากนี้บริษัทฯ ยังมีนโยบายที่จะผลิตวัสดุก่อสร้างบางชนิดเพื่อลดต้นทุนการผลิตในอนาคต
  โดยจะหารือเกี่ยวกับคุณภาพ ความคงทน และราคาของวัสดุก่อสร้างต่างๆ
  ร่วมกันกับบริษัทที่ปรึกษาด้านการบริหารการก่อสร้าง ซึ่งเป็นบริษัทที่ปรึกษาอิสระที่มีความสามารถ
  ความชำนาญสูง และเป็นที่น่าเชื่อถือ

1.  งานที่ยังไม่ได้ส่งมอบ

  ณ วันที่ 31 ธันวาคม 2554 มีงานยังไม่ได้ส่งมอบดังนี้

+---------------------------------+-----------------+-----------------+
| โครงการ                         | มูล              |                 |
|                                 | ค่างานที่ยังไม่ส่งมอบ |                 |
+=================================+=================+=================+
|                                 | ล้านบาท          | ยูนิต             |
+---------------------------------+-----------------+-----------------+
| 1.  โนเบิล รีเฟลกซ์                |   5             |   1             |
+---------------------------------+-----------------+-----------------+
| 2.  โนเบิล รีวีล                   |   224           |   43            |
+---------------------------------+-----------------+-----------------+
| 3.  โนเบิล คิวบ์                   | 13              | 2               |
+---------------------------------+-----------------+-----------------+
| 4.  โนเบิล รีฟอร์ม                 | 936             | 174             |
+---------------------------------+-----------------+-----------------+
| 5.  โนเบิล รีไฟน์                  | 1,278           | 239             |
+---------------------------------+-----------------+-----------------+
| 6.  โนเบิล รีดี                    | 1,077           | 202             |
+---------------------------------+-----------------+-----------------+
| 7.  โนเบิล รีเวนต์                 | 1,353           | 252             |
+---------------------------------+-----------------+-----------------+
| 8.  โนเบิล รีมิกซ์ 2                | 35              | 3               |
+---------------------------------+-----------------+-----------------+
| 9.  โนเบิล เพลินจิต                | 6,134           | 539             |
+---------------------------------+-----------------+-----------------+
| 10. โนเบิล ยูไนท์                  | 258             | 49              |
+---------------------------------+-----------------+-----------------+
| รวม                             | 11,313          | 1,504           |
+---------------------------------+-----------------+-----------------+